**Usmernenie upravujúce postup, organizáciu a podmienky výchovy a vzdelávania**

**v Základnej škole – Pohranice 444 od 1. septembra 2021 v zmysle opatrení ÚVZ SR a manuálu MŠVVaŠ Školský semafor 2021/2022**

Tento dokument rešpektuje opatrenia vychádzajúce z platnej legislatívy, COVID automatu zo dňa 10. 8. 2021 a vyhlášky ÚVZ SR zo dňa 12. 8. 2021.

COVID automat má zadefinované stupne podľa farieb, ktoré vyjadrujú vývoj ochorenia na

území okresu. https://korona.gov.sk/covid-automat-na-slovensku/

Školský semafor je zadefinovaný v troch úrovniach – **zelenej, oranžovej a červenej.**

**2. 9. 2021 – ZELENÁ FÁZA**

Otvorenie školského roka 2021/2022 bude prebiehať nasledovne:

* 1.- 4. ročník – zahájenie školského roka o 8.00 hod pred budovou školy. Po zahájení triedne učiteľky informujú rodičov a žiakov s ďalšími pokynmi. Triedna učiteľka prvého ročníka si odvedie žiakov do triedy. S každým prváčikom môže ísť do triedy jeden rodič, ktorý má rúško a pri vstupe si dezinfikuje ruky. Rodič odovzdá tr. uč. ešte pred vstupom do budovy **vyhlásenie o bezpríznakovosti** – v papierovej forme alebo prostredníctvom edupage.

**3. 9. 2021**

* Žiaci prichádzajú do školy jednotlivo, nezhromažďujú sa pred školou, vchádzajú do budovy s už nasadeným rúškom. Po vstupe do budovy si vydezinfikujú ruky, prezujú sa, obuv si odložia do pridelenej skrinky a po príchode do triedy si umyjú ruky.
* Prvákov môže do triedy odprevadiť rodič s rúškom a dezinfikovanými rukami.
* V tento deň nebude zabezpečená strava v ŠJ z technických dôvodov.

**Od 6. 9. 2021**

* Žiaci prichádzajú do školy jednotlivo, nezhromažďujú sa pred školou, vchádzajú do budovy s už nasadeným rúškom. Po vstupe do budovy si vydezinfikujú ruky, odkladajú si prezuvky a vrchný odev do svojej skrinky a odchádzajú do svojej triedy. Nezdržiavajú sa na chodbe ani pred budovou školy. Po príchode do triedy si umyjú ruky. Zákonní zástupcovia do budovy školy nevstupujú.
* Vyučovanie prebieha podľa schváleného rozvrhu pedag. radou 25. 8. 2021

**Prevádzka ŠKD**

* ŠKD bude spustená od 3. 9. 2021.
* Nakoľko v tento deň nebude žiakom zabezpečená strava z technických príčin, tí žiaci, ktorí navštevujú ŠKD si musia priniesť vlastné jedlo.

Rodičovské združenia sa budú realizovať nasledovne:

1. roč.: rodičia dostanú informácie hneď 2. 9. 2021 pri prvom nástupe ich dieťaťa na našu ZŠ

2. – 4. roč.: RZ prebehne formou, ktorú si zvolí tr. uč.. Online príp. v exteriéri školy.

V prípade online formy, bude rodičom poslaná po žiakovi návratka, ktorou vyjadrí prostredníctvom svojho podpisu to, že sa oboznámil s usmernením organizácie od 2. 9. 2021 a školským poriadkom. V prípade prezenčnej formy tak spraví priamo na mieste.

**Hromadné podujatia, záujmové útvary**

Hromadné podujatia – výlety, exkurzie, ŠvP, a pod. sa nebudú realizovať do uvoľnenia opatrení, činnosť záujmových útvarov bude spustená pri tých krúžkoch, kde nebude dochádzať k premiešavaniu žiakov.

**Stravovanie:**

* Prevádzka ŠJ z technických príčin bude od **6.9. 2021**
* Stravovanie bude prebiehať podľa vopred pripraveného harmonogramu, s ktorým budú oboznámení rodičia prostredníctvom tr. uč., web. stránky školy, aby nedochádzalo k premiešavaniu skupín.
* Do ŠJ prichádzajú žiaci s umytými rukami a s nasadeným rúškom. Dole si ho dávajú, až keď sedia za stolom. Pri vstupe si povinne vydezinfikujú ruky.
* Príbory bude vydávať žiakom príslušný personál, riadne zabalený a priamo do rúk žiaka. V prípade ŠKD žiakom rozdá príbor p. vychovávateľka, použije rukavice. Žiaci si sami príbor neberú.
* Pokrm vydáva žiakom personál. Žiaci si jedlo a pitie sami nedokladajú.
* V prípade choroby môže zákonný zástupca prevziať stravu za žiaka len v prvý deň choroby. Nahlásiť, že si pre obed príde, musí do 10. 30, aby sa strava mohla pripraviť do jednorázového obalu. Vlastný obal si rodič priniesť nesmie.
* V prípade neprítomnosti žiaka z iných dôvodov je potrebné odhlásenie prvý deň dopredu tak, ako za bežnej prevádzky ŠJ.

**Základné prevádzkové pokyny**

* Škola zverejní oznam na vchodových dverách a web stránke o podmienkach vstupu osôb do školy.
* V škole je zriadená izolačná miestnosť
* Obsah a formu vzdelávacích a záujmových činností budeme zohľadňovať so zaistením hygienicko-epidemiologických opatrení. V súlade s možnosťami pedagógovia zabezpečia rozostupy medzi žiakmi.
* Škola zabezpečí riadnu dezinfekciu priestorov, bude dbať na časté vetranie.
* Škola pravidelne upozorňuje žiakov na dezinfekciu rúk a na dodržiavanie hygienických pravidiel pri kýchaní a kašľaní.

**Povinnosti zákonného zástupcu**

* Pri prvom nástupe žiaka do základnej školy alebo po každom prerušení dochádzky žiaka do základnej školy v trvaní tri a viac dní (vrátane víkendov a sviatkov) predkladá písomné vyhlásenie o bezpríznakovosti žiaka. V zelených okresoch predkladá písomné vyhlásenie o bezpríznakovosti rodič na základe dobrovoľnosti.
* V oranžových okresoch predkladá písomné vyhlásenie o bezpríznakovosti rodič povinne (teda hneď po prechode do oranžovej farby).
* Pokiaľ žiak prišiel do školy v sprievode rodiča a rodič nepredloží „Písomné vyhlásenie o bezpríznakovosti“, sa žiak považuje za príznakového a je potrebné, aby rodič kontaktoval všeobecného lekára pre deti a dorast, dieťa nemá umožnený vstup do budovy a odchádza s rodičom domov.
* Pokiaľ žiak neprišiel do školy v sprievode rodiča a nepredloží „Písomné vyhlásenie o bezpríznakovosti“, žiak bude umiestnený do izolačnej miestnosti a rodič bude bezodkladne kontaktovaný tr. učiteľom.

Rodič má následne tri možnosti:

- odošle oskenované vyhlásenie prostredníctvom mailu škole alebo tr. uč.,

- odošle škole vyhlásenie prostredníctvom edupage,

- kontaktuje všeobecného lekára pre deti a dorast a dieťa si príde vziať domov.

* Dodržiava pokyny riaditeľky školy, ktoré upravujú podmienky prevádzky ZŠ na šk. rok 2021/2022.
* Je zodpovedný za dodržiavanie hygienicko-epidemiologických opatrení pri príchode dieťaťa do ZŠ a odchode dieťaťa zo ZŠ (prekrytie horných dýchacích ciest v zmysle Vyhlášky ÚVZ SR č. 237/2021, dodržiavanie odstupov,dezinfekcia rúk).
* Do školy môže priviesť/poslať iba zdravé dieťa. Ak sa ráno sťažuje na bolesti hlavy, nádchu, má kašeľ a pod. nesmie prísť do školy.
* Ak rodič využil možnosť samotestovania Ag testami v domácom prostredí, využíva ho zvyčajne v pondelok a vo štvrtok ráno pred nástupom do školy. V prípade pozitívneho výsledku necháva dieťa doma, kontaktuje všeobecného lekára pre deti a dorast a oznámi škole, že jeho dieťa malo pozitívne výsledky Ag testu.
* Svojmu dieťaťu zabezpečí dve rúška (jedno bude v skrinke, alebo v taške vo vrecúšku) a papierové jednorazové vreckovky.
* V prípade, že je u žiaka podozrenie na COVID-19 (bol v úzkom kontakte s osobou pozitívnou na COVID – 19), bezodkladne o tejto situácii informuje tr. uč. a riaditeľku školy. Za týchto podmienok nemôže dieťa školu navštevovať.
* V prípade, že je u žiaka potvrdené ochorenie na COVID-19, bezodkladne o tejto situácii informuje tr. uč. a riaditeľku školy, aby mohli byť okamžite dohľadané úzke kontakty žiaka za dva dni pred jeho testovaním.
* Ak odprevádza zákonný zástupca svoje dieťa do školy, do budovy **školy NEVSTUPUJE!** Vstup do budovy bude zabezpečený hlavným vchodom od 7. 30. Dochádzajúcich žiakov je možné pustiť do budovy školy aj skôr – nutné prípady.
* V prípade nutnosti vstúpiť do vnútorných priestorov školy (prevzatie chorého dieťaťa, úrazu) má na tvári rúško a ruky si pri vchode vydezinfikuje.
* Dodržuje upozornenia zverejnené piktogramami na vchodových dverách a v priestoroch školy.
* Rodič môže svoje dieťa ospravedlniť písomne na 5 dní po sebe idúcich vyučovacích dní. Pri absencii viac ako 5 dní z dôvodu ochorenia musí predložiť Potvrdenie o chorobe od všeobecného lekára pre deti a dorast, v opačnom prípade pôjde o neospravedlnenú absenciu, ktorá môže viesť k zníženej známke zo správania príp. k nutnosti vykonania komisionálnych skúšok.
* Rodič má nárok na ošetrovné, len ak riaditeľ školy alebo RÚVZ v NR, rozhodol o prerušení vyučovania v triede žiaka do 11 rokov, alebo ak žiak vyžaduje celodenné ošetrovanie na základe potvrdenia všeobecného lekára pre deti a dorast.
* Pokiaľ ste sa v období dvoch týždňov do nástupu do školy (19. 8. – 1. 9. 2021) zdržiavali mimo územia SR, riadite sa vyhláškou ÚVZ SR č. 231/2021, ktorou sa nariaďujú opatrenia pri ohrození verejného zdravia ku karanténnym povinnostiam osôb po vstupe na územie SR.
* Žiadame zákonných zástupcov, aby v prípade podozrenia alebo potvrdeného ochorenia oznámili túto skutočnosť aj CVČ alebo ZUŠ, ak takéto zariadenie navštevujú a predišli tak zbytočným komplikáciám, ktoré by zariadeniu spôsobili.

**Karanténa:**

Osoby, ktoré prišli do úzkeho kontaktu s osobou pozitívnou na COVID – 19 počas obdobia 2 dní pred testovaním alebo objavením prvých príznakov ochorenia, musia ísť do karantény na 14 dní od posledného kontaktu s pozitívnou osobou.

Karanténa sa nevzťahuje na osobu, ktorá:

- je najmenej 14 dní po aplikácii 2. dávky očkovacej látky (Pfizer, Moderna, AstraZeneca, Sputnik V)

- je najmenej 21 dní po aplikácii 1. očkovacej dávky Jonson&Johnson.

- je najmenej 14 dní po aplikácii 1. dávky očkovacej látky, ak bola prvá dávka podaná v intervale 180 dní od prekonania ochorenia COVID – 19 alebo

- prekonala ochorenie COVID – 19 v období pred nie viac ako 180 dňami a nevyskytujú sa u nej klinické príznaky ochorenia COVID – 19.

V prípade, že žiak alebo zamestnanec spĺňa výnimku z karantény, rodič alebo zamestnanec môže informovať o tom školu prostredníctvom formulára Oznámenie o výnimke z karantény (rodič odovzdá formulár tr. uč., zamestnanec riaditeľke školy). V prípade potvrdeného pozitívneho prípadu na ochorenie COVID, tak bude môcť škola bezodkladne

požiadať osoby, ktoré ochorenie neprekonali a nie sú zaočkované, o opustenie priestorov školy a zároveň uplatniť výnimku na žiakov a zamestnancov, ktorí na ňu majú nárok.

**Špeciálne usmernenia**

* Upratovanie a dezinfekcia toaliet bude prebiehať minimálne 3x denne a podľa potreby, každé vykonanie sanitácie sa zaeviduje. Školníčka/upratovačka bude zodpovedná za dopĺňanie tekutého mydla, jednorazových utierok a dezinfekcie.
* Pred toaletami sa bude nachádzať dezinfekcia pre žiakov a zamestnancov školy.
* Dôkladné čistenie všetkých miestností, v ktorých sa žiaci, pedagogickí zamestnanci a ďalší zamestnanci školy nachádzajú, sa musí vykonávať najmenej raz denne. Bude tiež zabezpečené pravidelné intenzívne vetranie.
* Dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, musí byť vykonávaná minimálne 2x denne a podľa potreby (napr. kľučky dverí).
* Smetné koše nebudú zatvorené (obmedzenie fyzického kontaktu).
* Rukavice sa budú využívať pri príprave jedla, likvidácii odpadov, dezinfekcii priestorov.

V prípade podozrenia alebo potvrdenia výskytu ochorenia COVID-19 sa budeme riadiť pokynmi Školského semaforu a COVID Automatom - ORANŽOVÁ FÁZA a ČERVENÁ FÁZA.

Toto usmernenie je možné podľa aktuálnych potrieb meniť, dopĺňať.

Ďakujeme za pochopenie.

PaedDr. Adriana Vojtelová – riaditeľka ZŠ